Diari Oficial de la Generalitat Valenciana


Sumari del DOGV 987, del 19-01-1989 (1989/800913)

ORDRE de 2 de gener de 1989, de la Conselleria de Treball i Seguretat Social, la qual prorroga, per a l'exercici de 1989, la de 3 de maig de 1988, per la qual es formulen mesures de Foment d'Ocupació Juvenil en barris d'acció preferent.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/02/(3)/dof/vci/html**

### Dades del document

Número de DOGV
:   987

Data del DOGV
:   19-01-1989

Secció del DOGV
:   DISPOSICIONS GENERALS

Número del document
:   1989/800913


Data del document
:   02-01-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 2 de gener de 1989, de la Conselleria de Treball i Seguretat Social, que prorroga, per a l'exercici de 1989, la de 3 maig de 1988, per la qual es formulen mesures de Foment d'Ocupació Juvenil en barris d'acció preferent.  
Per tal de desenvolupar el Decret 57/1988, de 25 d'abril, del Consell de la Generalitat Valenciana (DOGV de 2-5-88), per Ordre de 3 de maig de 1988 de la Conselleria de Treball i Seguretat Social, s'establí un programa destinat a facilitar l?ocupació de joves menors de 25 anys, en col·laboració amb Corporacions Locals i entitats sense intenció de lucre, als denominats barris d'acció preferent.  
La continuïtat d'aquest programa, en el marc del PEV II (1988-1991), necessita d'introduir en l?Ordre esmentada les modificacions inherents a la consignació pressupostària anual, a la determinació del termini per a instar sol·licituds, i alguns aspectes de procediment, prorrogant-se en la resta tots els seus termes.  
En atenció d'aquests motius, atesa la Disposició final primera del Decret 57/88, de 25 d'abril, del Consell de la Generalitat Valenciana, i fent ús de les facultats que confereixen la Llei 5/83, de 30 de desembre, de Govern Valencià (DOGV 30-12-83) i el Decret 36/88, de 21 de març del Consell de la Generalitat Valenciana (DOGV 13-04-88) pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article únic  
Queda prorrogada per a l'any 1989, l?Ordre de la Conselleria de Treball i Seguretat Social, de 3 de maig de 1988, per la qual es formulen mesures de Foment d'Ocupació Juvenil en barris d'acció preferent.  
Els articles primer, quart, paràgraf segon; i seté, queden redactats de la manera següent:  
«Article 1  
Es dota amb la quantia de 100 milions de PTA, a càrrec del pressupost de la Conselleria de Treball i Seguretat Social, Direcció General d'Ocupació i Cooperació, de l'exercici de 1989, el programa d'actuació contra l'atur juvenil existent en determinats barris, àrees i zones urbanes deprimides i marginades en col·laboració amb les Corporacions Locals a les quals pertanyen, o si s'escau, amb les institucions sense finalitat lucrativa que operen en l'àmbit.  
Els barris, àrees i zones objecte d'aquest programa, seran entre altres, preferentment, els declarats per la Direcció General de Serveis Socials de la Conselleria de Treball i Seguretat Social com a barris d'acció prioritària».  
»Article 4  
El termini de presentació de sol·licituds finalitzarà el 30 de maig de 1989.»  
»Article 7  
El procediment per al pagament de les subvencions es determinarà en la mateixa Resolució, lliurant-se, si més no, en dos terminis:  
1. Un 60% de l'import de la subvenció es lliurarà immediatament de la seua concessió, amb l'aportació prèvia de la documentació acreditativa de l'inici de les relacions laborals objecte d'aquella en la manera següent:  
1.1. Còpies dels DNI i targetes de demanda d'ocupació dels treballadors contractats.  
1.2. Contractes visats per les Oficines de Col·locació i documents d'alta i/o afiliació a la Seguretat Social dels treballadors contractats.  
2. El 40% restant es lliurarà aportant-hi la documentació següent:  
2.1. Còpia dels comunicats de cessament per finalització de contracte o la conversió en altre de duració superior.  
2.2. Còpies dels documents de baixa en la Seguretat Social d'aquestos treballadors, si pertoca.»  
DISPOSICIO FINAL  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 2 de gener de 1989.  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI